**OSNOVNA ŠKOLA VIŠNJEVAC Pravilnik o kriterijima za izricanje pedagoških mjera (NN 94/2015. od 2.9.2015.) KRATKI PREGLED i KRITERIJI OCJENJIVANJA VLADANJA**

|  |  |  |
| --- | --- | --- |
| **OPOMENA** (izriće se u roku 15 dana) izriče razrednik | Nakon drugog evidentiranja  Čl. 3. Stavak (2) **Lakšim** neprihvatljivim ponašanjima iz stavka 1. ovoga članka smatra se:  a) ometanje odgojno-obrazovnoga rada (npr. izazivanje nereda, stvaranje buke, pričanje nakon usmene opomene učitelja/nastavnika ili dovikivanje tijekom odgojno-obrazovnoga rada);  b) onečišćenje školskoga prostora i okoliša (npr. bacanje smeća izvan koševa za otpatke);  c) oštećivanje imovine u prostorima škole ili na drugome mjestu gdje se održava odgojno-obrazovni rad nanošenjem manje štete (npr. šaranje, urezivanje u namještaj);  d) nedopušteno korištenje informacijsko-komunikacijskih uređaja tijekom odgojno-obrazovnoga rada;  e) pomaganje ili poticanje ulaska neovlaštenih osoba u školski prostor;  f) poticanje drugih učenika na neprihvatljiva ponašanja;  g) uznemiravanje učenika ili radnika škole odnosno druge aktivnosti koje izazivaju nelagodu u drugih osoba, nakon što je učenik na to upozoren;  h) korištenje nedopuštenih izvora podataka u svrhu prepisivanja. | Čl. 7. st. 1.  Neopravdani izostanak 0,5%  od ukupnog broja sati redovne nastave  1.r.-3.r (r.n. 630 iz.n. 70) 3-4  4.r. (r.n. 630 iz.n 140) 3-4  5. r. (r.n.770 iz.n.210) 4-5  6.r. (r.n. 805 iz.n.210) 4-5  7. -8.r (r.n. 910 iz.n. 210) 5-6 |
| **UKOR** (izriće se u roku 15 dana) izriče RV | Čl. 3. Stavak (3) **Težim** neprihvatljivim ponašanjima iz stavka 1. ovoga članka smatra se:  a) ometanje odgojno-obrazovnoga rada na način da je onemogućeno njegovo daljnje izvođenje;  b) povreda dostojanstva druge osobe omalovažavanjem, vrijeđanjem ili širenjem neistina i glasina o drugome učeniku ili radniku škole;  c) unošenje ili konzumiranje psihoaktivnih sredstava u prostor škole ili na drugo mjesto gdje se održava odgojno-obrazovni rad;  d) dovođenje ili pomaganje prilikom dolaska neovlaštenim osobama koje su nanijele štetu osobama ili imovini u prostoru škole ili na drugome mjestu gdje se održava odgojno-obrazovni rad;  e) namjerno uništavanje imovine nanošenjem veće štete u prostoru škole ili na drugome mjestu gdje se održava odgojno-obrazovni rad;  f) prikrivanje nasilnih oblika ponašanja;  g) udaranje, sudjelovanje u tučnjavi i druga ponašanja koja mogu ugroziti sigurnost samog učenika ili druge osobe, ali bez težih posljedica;  h) korištenje ili zlouporaba podataka drugog učenika iz pedagoške dokumentacije;  i) klađenje ili kockanje u prostorima škole ili na drugome mjestu gdje se održava odgojno-obrazovni rad;  j) prisvajanje tuđe stvari. | Čl. 7. st. 2.  Neopravdani izostanak 1%  od ukupnog broja sati redovne nastave  1.r.-3.r (r.n. 630 iz.n. 70) 6-7  4.r. (r.n. 630 iz.n 140) 6-8  5. r. (r.n.770 iz.n.210) 7-10  6.r (r.n. 805 iz.n.210) 8-11  7. -8.r (r.n. 910 iz.n. 210) 9-11 |
| **STROGI UKOR** (izriće se u roku 30 dana) izriče UV | Čl. 3. Stavak (4) **Teškim** neprihvatljivim ponašanjima iz stavka 1. ovoga članka smatra se:  a) izazivanje i poticanje nasilnog ponašanja (npr. prenošenje netočnih informacija koje su povod za nasilno ponašanje, skandiranje prije ili tijekom nasilnog ponašanja, snimanje događaja koji uključuje nasilno ponašanje i slična ponašanja);  b) nasilno ponašanje koje nije rezultiralo težim posljedicama;  c) krivotvorenje ispričnica ili ispitnih materijala;  d) neovlašteno korištenje tuđih podataka za pristup elektroničkim bazama podataka škole bez njihove izmjene;  e) krađa tuđe stvari;  f) poticanje grupnoga govora mržnje;  g) uništavanje službene dokumentacije škole;  h) prisila drugog učenika na neprihvatljivo ponašanje ili iznuda drugog učenika (npr. iznuđivanje novca);  i) unošenje oružja i opasnih predmeta u prostor škole ili drugdje gdje se održava odgojno-obrazovni rad. | Čl. 7. st. 3  Neopravdani izostanak 1,5%  od ukupnog broja sati redovne nastave  1.r.-3.r (r.n. 630 iz.n. 70) 7-13  4.r. (r.n. 630 iz.n 70) 7-13  5. r. (r.n.770 iz.n. 210) 9-19  6.r. (r.n. 805 iz.n.210) 9-20  7. -8.r. (r.n. 910 iz.n. 210) 11-22 |
| **PRESELJENJE U DRUGU ŠKOLU** (izriće se u roku 60 dana) izriče UV | Čl. 3. Stavak (5) **Osobito teškim** neprihvatljivim ponašanjima iz stavka 1. ovoga članka smatra se:  a) krivotvorenje pisane ili elektroničke službene dokumentacije škole;  b) objavljivanje materijala elektroničkim ili drugim putem, a koji za posljedicu imaju povredu ugleda, časti i dostojanstva druge osobe;  c) teška krađa odnosno krađa počinjena na opasan ili drzak način, obijanjem, provaljivanjem ili svladavanjem prepreka da se dođe do stvari;  d) ugrožavanje sigurnosti učenika ili radnika škole korištenjem oružja ili opasnih predmeta u prostoru škole ili na drugome mjestu gdje se održava odgojno-obrazovni rad;  e) nasilno ponašanje koje je rezultiralo teškim emocionalnim ili fizičkim posljedicama za drugu osobu. | Čl. 7. st. 4  Neopravdani izostanak 2% od ukupnog broja sati redovne nastave  1.r.-3.r (r.n. 630 iz.n. 70)12-14  4.r. (r.n. 630 iz.n. 210)14-16  5. r. (r.n.770 iz.n.210) 14-20  6.r. (r.n. 805 iz.n.210) 16-22  7. -8.r.(r.n. 910 iz.n. 210) 18-22 |
|  |  |  |
| OPRAVDAVANJE IZOSTANAKA | Opravdavanje izostanaka (Čl. 4. st. 3.)  Roditelj ima pravo (zbog neke hitne potrebe) ispričati do 3 dana - neophodno dostaviti unaprijed pisanu zamolbu razredniku ili izostanka  Roditelj ima pravo (zbog neke hitne potrebe) ispričati do 7 dana - neophodno dostaviti unaprijed pisanu zamolbu ravnatelju  Roditelj ima pravo (zbog neke hitne potrebe) ispričati do 15 dana - neophodno dostaviti unaprijed pisanu zamolbu Učiteljskom vijeću  Roditelj može ukupno tijekom školske godine opravdati bez liječničke ispričnice najviše tri dana – isključuje se gore navedena unaprijed zatražena dozvola za izostanak. Izostanak je neophodno opravdati u roku od 3 dana nakon zadnjeg dana izostanka.  Rok za dostavu ispričnice (liječnika, klubova i sl.) treba dostaviti najkasnije u roku od 5 dana od zadnjeg dana izostanka. |  |
| NAČIN IZRICANA PEDAGOŠKIH MJERA | Postupnost pedagoških mjera: opomena i ukor mogu se izreći dva puta (za iste povrede), treći puta se izriče „storža“ pedagoška mjera (bez obzira ako je povreda iz čl. 3. St.2., i čl. 3. St 3.)  Prije izricanja mjere treba biti obaviješten roditelj i obavljen razgovor s učenikom (razrednik/stručna služba).  Sve treba biti potkrijepljeno bilješkama u e-dnevniku.  Pisano obrazloženje pedagoške mjere sadrži mjesto, vrijeme i način na koji je došlo do neprihvatljivog ponašanja i posljedice, podatke o prethodno poduzetim preventivnim mjerama, prijedloge za pružanje pomoći i potpore učeniku.  Rok za žalbu na izrečenu pedagošku mjeru donijet je 8 dana. |  |

**KRITERIJI OCJENJIVANJA VLADANJA**

|  |  |  |
| --- | --- | --- |
| **UZORNO VLADANJE** | **DOBRO VLADANJE** | **LOŠE VLADANJE** |
| Učenik poštuje K**ućni red škole**, pravila ponašanja i razredna pravila (vidi detaljno Kućni red) | Učenik uglavnom poštuje K**ućni red škole**, pravila ponašanja i razredna pravila (vidi detaljno Kućni red) | Učenik ne poštuje K**ućni red škole**, pravila ponašanja i razredna pravila (vidi detaljno Kućni red) |
| Učenik redovito i savjesno izvršava **školske obveze**, aktivno sudjeluje u nastavi (u okviru svojih mogućnosti), redovito nosi potreban pribor | Učenik povremeno zanemaruje izvršavanje školskih obveza, pasivan je na nastavi, potreban mu je stalni poticaj, često nema potreban pribor | Učenik odbija sudjelovanje u nastavnom procesu,ne izvršavati školske obveze, niti uz poticaj učitelja, vrlo često nema potreban pribor |
| Učenik **redovito pohađa** nastavu i druge oblike odgojno-obrazovnog rada, ne kasni na nastavu | Učenik ponekad kasni na nastavu i neopravdano izostaje (ukupno do 5 neopravdanih sati) | Učenik često kasni na nastavu, neopravdano izostaje, samovoljno napušta nastavu (iznad 5 neopravdanih sati) |
| Učenik čuva školsku **imovinu i okoliš** te imovinu drugih učenika, poštuje zabranu unošenja zabranjenih sredstava u unutrašnji i vanjski prostor škole, ima razvijenu ekološku svijest i ponaša se u skladu s njom | Učenik se nemarno odnosi prema školskoj imovini i imovini drugih učenika, ponekad ne poštuje zabranu unošenja zabranjenih sredstava u unutrašnji i vanjski prostor škole, kada drugi krše pozitivan i primjeren odnos prema imovini i okolišu uglavnom je promatrač, ne sprječava takve radnje | Učenik sudjeluje u uništavanju školske imovine i imovini drugih učenika (namjerno), ne poštuje zabranu unošenja zabranjenih sredstava u unutrašnji i vanjski prostor škole, svojim ponašanjem prema imovini i okolišu daje loš primjer ostalim učenicima |
| Učenik se **kulturno ophodi** **prema učiteljima** i ostalim zaposlenicima škole, ne koristi neprimjerene izraze i neprihvatljive oblike ponašanja, uvažava autoritet svih učitelja i ostalih zaposlenika | Učenik se ponekad ne ophodi kulturno prema učiteljima i ostalim zaposlenicima škole, vrlo rijetko koristi neprimjerene izraze i neprihvatljive oblike ponašanja, uvažava autoritet samo ponekih učitelja i zaposlenika | Učenik se vrlo često ne ophodi kulturno prema učiteljima i osoblju škole, koristi neprimjerene izraze i neprihvatljive oblike ponašanja, ne uvažava autoritet većine učitelja i zaposlenika |
| Učenik se ne sukobljava **s učenicima**, niti verbalno niti fizički, tolerantan je, spreman na suradnju i pomaganje drugima, poštuje različitosti, primjereno i odgovorno se ponaša prilikom korištenja društvenih mreža | Učenik se ponekad verbalno sukobljava s učenicima, ponekad nije tolerantan, nije spreman na suradnju i pomaganje drugima, ne poštuje različitosti, prilikom korištenja društvenih mreža uglavnom je odgovoran | Učenik se često sukobljava s učenicima verbalno ili fizički, nije tolerantan, izaziva sukobe, ne preuzima posljedice i odgovornost za svoje ponašanje, ne poštuje različitosti, u korištenju društvenih mreža ne ponaša se odgovorno i primjereno |
| Osim gore navedenog za uzorno vladanje učenik ne smije imati izrečenu niti jednu pedagošku mjeru. | Osim gore navedenog za dobro vladanje učenik smije imati izrečenu opomenu razrednika samo jednom (ili niti jednu ped. mjeru) | Učeniku je izrečena neka od pedagoških mjera opomena (drugi puta), ukor, ukor (drugi puta), strogi ukor, preseljenje u drugu školu. |

Vladanje učenika bilježi se u e-dnevnik. Uz e-dnevnik na kraju školske godine svaki član razrednog vijeća bilježi svoj prijedlog vladanja za svakog pojedinog učenika u „ček liste vladanja”. Svaki predmetni učitelj treba tijekom školske godine napisati minimalno 3 bilješke u e-Dnevnik koje se odnose na odnos učenika prema radu, učiteljima i ostalim učenicima što će biti važno za ocjenu vladanja.

Na kraju školske godine temeljem *zabilješki iz e-dnevnika i ček lista vladanja* razrednik će predložiti ocjenu vladanja koja mora biti izrečena javno i nedvosmisleno na jednom od posljednjih sati razrednika. Konačna ocjena se donosi na sjednicama Razrednog vijeća.

Unošenje pedagoških mjera u e-dnevnik i e-maticu je obavezno

Ovi kriteriji su jednoglasno prihvaćeni na 1. sjednici UV 1. rujna 2023. i vrijede do daljnjeg. (Dodatak je i Kućni red škole).